**Uputa za podnositelje ponuda za potporu za privatno skladištenje maslinovog ulja sukladno Provedbenoj uredbi Komisije (EU) 2019/1882 od 8. studenoga 2019. o pokretanju natječajnih postupaka za iznos potpore za privatno skladištenje maslinova ulja**

**PRIHVATLJIVI PROIZVODI**

Maslinovo ulje prihvatljivo za dodjelu potpore za privatno skladištenje mora imati podrijetlo u Europskoj uniji. Osim toga, masline od kojih je proizvedeno moraju biti ubrane također u Europskoj uniji.

Za dodjelu potpore prihvatljiva su djevičanska maslinova ulja i to\*:

 (a) Ekstra djevičansko maslinovo ulje

 (b) Djevičansko maslinovo ulje

 (c) Maslinovo ulje lampante

\*sukladno Prilogu III

Potpora se dodjeljuje za nepakirane proizvode.

Ponude za nadmetanje mogu se podnositi za već uskladištene proizvode.

Proizvodi za koje se traži potpora moraju biti zdravstveno ispravni i odgovarati svim propisanim tržišnim standardima.

**PRIHVATLJIVI PODNOSITELJI PONUDA**

Samo gospodarski subjekti koji imaju poslovni nastan u Republici Hrvatskoj i registrirani su za potrebe PDV-a u Republici Hrvatskoj mogu podnijeti ponudu za potporu.

Gospodarski subjekti koji mogu podnijeti ponudu za potporu za privatno skladištenje u sektoru maslinova ulja su:

 (a) priznate organizacije proizvođača ili udruženje organizacija iz sektora maslinovog ulja;

(b) registrirane uljare za proizvodnju maslinova ulja;

(c) registrirane tvrtke za pakiranje maslinova ulja.

**PONUDE**

Ponude za nadmetanje podnose se tijekom sljedećih podrazdoblja, od kojih svako završava zadnji dan u 12.00 h:

(a) od 21. studenoga 2019. do 26. studenoga 2019.;

(b) od 12. prosinca 2019. do 17. prosinca 2019.;

(c) od 22. siječnja 2020. do 27. siječnja 2020.;

(d) od 20. veljače 2020. do 25. veljače 2020.

Za svako podrazdoblje gospodarski subjekti podnose **najviše jednu ponudu** za uskladištenje proizvoda na razdoblje od 180 dana za svaku vrstu ulja posebno.

Najmanja količina po ponudi iznosi 50 tona.

Ponuda je prihvatljiva su ako je podnesena na hrvatskom jeziku, ako su ispunjeni traženi podaci na obrascu iz Priloga II te ukoliko je gospodarski subjekt položio valjano jamstvo u dostatnom iznosu za ponuđenu količinu.

Ponude se ne mogu nakon njihova podnošenja povući ili mijenjati.

Prava i obveze koje proizlaze iz prihvaćanja ponude nisu prenosivi.

Ako Agencija za plaćanja odluči da ponuda nije prihvatljiva, o tome obavještava ponuditelja u roku od tri radna dana od primitka ponude za nadmetanje.

**JAMSTVO**

Iznos jamstva iznosi 372,90 kn po toni (protuvrijednost 50 EUR/t sukladno Uredbi koja otvara natječajni postupak).

Gospodarski subjekti koji podnose ponudu za potporu za privatno skladištenje uz nju prilažu bankovno jamstvo u korist Agencija za plaćanja ili dokaz provedene uplate u državni proračun, na IBAN (račun) broj HR121001005-1863000160, s pozivom na broj 64 9725-45927-OIB nalogodavca .

Bankovno jamstvo se sastavlja sukladno predlošku iz Priloga I.

Jamstvo se gubi u sljedećim slučajevima:

(a) ako je uskladišteno manje od 95 % količina navedenih u ponudi;

(b) ako se u skladištu nalazi manje od postotka ugovorenih količina;

(c) ako se ne poštuje rok za uskladištenje proizvoda;

(d) ako se provjerama pokaže da uskladišteni proizvodi ne odgovaraju zahtjevima u pogledu kvalitete;

(e) ako je korisnik otpremio proizvode bez prethodne obavijesti Agenciji za plaćanja, koja mora biti poslana u roku 5 radnih dana prije otpreme.

**NATJEČAJNI POSTUPAK**

Agencija za plaćanja obavještava podnositelje ponuda o rezultatu njihova sudjelovanja u natječajnom postupku u roku od tri radna dana od stupanja na snagu odluke Europske komisije.

Po završenom natječajnom postupku moguće je da Europska komisija prihvati samo dio ponuđene količine. U tom slučaju ponuditelj može povući svoju ponudu isključivo pisanim putem u roku od deset radnih dana od stupanja na snagu odluke Europske komisije o određivanju koeficijenta dodjele količine.

Ukoliko po završenom natječajnom postupku Europska komisija odredi najviši iznos/cijenu potpore za privatno skladištenje, Agencija za plaćanja prihvaća ponude koje su jednake tom iznosu ili niže od njega. Sve se ostale ponude za nadmetanje odbijaju.

Ukoliko po završenom natječajnom postupku Europska komisija ne utvrdi najviši iznos potpore za privatno skladištenje, sve se ponude odbijaju.

**UGOVOR, SKLADIŠTENJE I KONTROLE**

Agencija za plaćanja i ponuditelji čije su ponude prihvaćene sklapaju ugovore.

Ukoliko nakon primitka obavijesti o prihvaćenoj ponudi proizvodi nisu već uskladišteni , korisnik obavješćuje Agenciju za plaćanja o vremenskom okviru za uskladištenje proizvoda, nazivu i adresi svakog mjesta privatnog skladištenja te pripadajućim količinama.

Obavijest se dostavlja Agenciji za plaćanja najmanje pet radnih dana prije početka skladištenja proizvoda putem e-maila na adresu **trgovinske.mjere@apprrr.hr**

Proizvodi se moraju uskladištiti u roku od 28 dana od obavijesti Agencije za plaćanja o prihvaćenoj ponudi.

Uskladištenje se smatra završenim na dan uskladištenja posljednje pojedinačne serije količine obuhvaćene ponudom.

Agencija za plaćanja prije sklapanja ugovora provodi provjere prihvatljivosti proizvoda (kakvoće i sastava proizvoda) uzimanjem fizičkih uzoraka te provjere ugovorne količine.

Ukoliko je nalaz kontrole na terenu pozitivan, Agencija za plaćanja obavještava podnositelja ponude u roku od 5 radnih dana da se ugovor smatra sklopljenim.

U roku od 30 dana od početka ugovornog razdoblja skladištenja Agencija za plaćanja provodi kontrolu na terenu za sve ugovorene uskladištene količine. Tim su kontrolama obuhvaćeni pregled skladišne evidencije i popratne dokumentacije, kao što su iskaz mase i evidencija o dobavi, te fizička provjera prisutnosti serija na skladištu i identifikacijski pregled proizvoda na mjestu privatnog skladištenja.

Tijekom razdoblja skladištenja Agencija za plaćanja provodi i **nenajavljene kontrole** na terenu kako bi se uvjerila u prisutnost i identitet ugovorne količine na mjestu privatnog skladištenja. Otprema iz skladišta može započeti sljedećeg dana od posljednjeg dana ugovornog razdoblja skladištenja.

Podnositelj ponude mora najmanje pet radnih dana prije početka aktivnosti otpreme obavijestiti Agenciju za plaćanja o tome da namjerava početi otpremati proizvode iz skladišta te mora navesti skladišne partije na koje se to odnosi.

Agencija za plaćanja provodi kontrolu na terenu na kraju ugovornog razdoblja skladištenja ili prije početka otpreme proizvoda kako bi utvrdila je li ispunjena ugovorna obveza, i to na temelju pregleda skladišne evidencije i prateće dokumentacije te provjere prisutnosti serija i identiteta proizvoda na mjestu privatnog skladištenja. Osim navedenog, fizički se provjerava reprezentativan statistički uzorak kako bi se provjerila količina, vrsta, pakiranje te označivanje i identitet proizvoda na mjestu privatnog skladištenja.

**ISPLATA POTPORE**

Korisnik podnosi zahtjev za isplatu potpore Agenciji za plaćanja u roku od 3 mjeseca od završetka ugovoren razdoblja skladištenja, putem obrasca objavljenog na mrežnoj stranici www.apprrr.hr.

Potpora se isplaćuje samo za 180 dana skladištenja.

Potpora se isplaćuje najkasnije 120 dana od datuma podnošenja zahtjeva za isplatu, uz uvjet da su ispunjene obveze iz ugovora. Međutim, ako je u tijeku upravna istraga, isplata se ne izvršava dok se ne prizna pravo na nju.

Potpora se NE isplaćuje ako je:

* uskladištena količina tijekom ugovornog razdoblja skladištenja manja od 97 % ugovorene količina (u izračun uskladištene količine nisu uključeni zdravstveno neispravni proizvodi ili oni koji ne odgovaraju propisanim tržišnim standardima) i
* korisnik otpremio proizvode po završetku ugovorenog razdoblja bez prethodne obavijesti Agenciji za plaćanja (5 radnih dana prije otpreme)

Ako se provjerama kod korisnika tijekom skladištenja ili otpreme pokaže da proizvodi nisu zdravstveno ispravni i ne odgovaraju propisanim tržišnim standardima, za predmetne se količine potpora ne isplaćuje.

Isto se pravilo primjenjuje ako je dio uskladištenih proizvoda zbog neispravnosti otpremljen iz skladišta prije isteka razdoblja skladištenja.

Ako Agencija za plaćanja otkrije da se u dokumentu koji je predočio gospodarski subjekt, a koji se zahtijeva na navode netočne informacije te ako su te netočne informacije ključne za dodjelu potpore za privatno skladištenje, isključuje gospodarski subjekt iz postupka dodjele potpore za proizvod za koji su dostavljene netočne informacije, i to na razdoblje od jedne godine od datuma donošenja konačne upravne odluke kojom se ta nepravilnost utvrđuje.

Predmetni gospodarski subjekti vraćaju neopravdano isplaćenu potporu zajedno s kamatama.

PRILOZI:

Prilog I Obrazac bankovne garancije

Prilog II Obrazac ponude

**PRILOG I**

Predložak bankovne garancije

Banka – Garant: ……………………………………………………………………………….

Nalogodavac: ………………………………………………………………………………......

Korisnik garancije: Agencija za plaćanja u poljoprivredi, ribarstvu i ruralnom razvoju

Ulica grada Vukovara 269d

10000 Zagreb

OIB: 99122235709

**BANKOVNA GARANCIJA broj** ……………….

**za dobro izvršenje posla**

PODACI O GARANTU

Naziv banke-garanta …………………………………………………………………………...

OIB: …………………………………………………………………………………………….

Sjedište banke: …………………………………………………………………………………

Poštanski broj: ……………………… Mjesto: …………………………………………

Transakcijski račun: ……………………………………………………………………………

Koji se vodi pri: ………………………………………………………………………………...

PODACI O NALOGODAVCU

Naziv: ………………………………………..…………………………………………………

OIB: …………………………………………………………………………………………….

Adresa sjedišta: ………………………………………………………………………………...

Poštanski broj: ……………………… Mjesto: …………………………………………

Garant izjavljuje da je upoznat s obvezom Nalogodavca da sukladno odredbama Uredbe (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007, Delegirane uredbe Komisije (EU) 2016/1238 od 18. svibnja 2016. o dopuni Uredbe (EU) br. 1308/2013 Europskog parlamenta i Vijeća s obzirom na javnu intervenciju i potpore za privatno skladištenje, Provedbenoj uredbi Komisiji (EU) 2016/1240 od 18. svibnja 2016. o utvrđivanju pravila za primjenu Uredbe (EU) br. 1308/2013 Europskog parlamenta i Vijeća s obzirom na javnu intervenciju i potpore za privatno skladištenje, Provedbenoj uredbi Komisije (EU) 2019/1882 od 8. studenoga 2019. o pokretanju natječajnih postupaka za iznos potpore za privatno skladištenje maslinova ulja te Delegirane uredbe Komisije (EU) br. 907/2014 od 11. ožujka 2014. o dopuni Uredbe (EU) br. 1306/2013 Europskog parlamenta i Vijeća u pogledu agencija za plaćanja i ostalih tijela, financijskog upravljanja, poravnanja računa, jamstava i upotrebe eura, Korisniku garancije položi garanciju kao osiguranje za dobro obavljanje posla sa rokom valjanosti od 18 mjeseci od datuma ovjere.

Ovom Garancijom Garant se neopozivo obvezuje da će na prvi pisani poziv Korisnika garancije i bez prigovora isplatiti bilo koji iznos po ovoj Garanciji, a najviše do iznosa od:

**Kuna** ………………..

(slovima:\_\_\_\_\_\_\_\_\_\_\_\_\_\_)

Sva plaćanja po ovoj Garanciji će se izvršiti u korist Državnog proračuna na IBAN (račun) broj HR121001005-1863000160, sa pozivom na broj 64 9725-45927-OIB nalogodavca.

Obveza po ovoj Garanciji će se automatski smanjivati za bilo koji iznos plaćen od strane Garanta po ovoj Garanciji.

Garancija je sastavljena u jednom izvornom primjerku za Korisnika Garancije, te dvije kopije od kojih je po jedna za Garanta i Nalogodavca.

Garancija je neprenosiva.

U slučaju spora nadležan je Trgovački sud u Zagrebu.

…………………………….. ……………………………….

 mjesto i datum ovjera garanta i potpis ovlaštene osobe

**PRILOG II**

**PONUDA ZA NADMETANJE ZA IZNOS POTPORE ZA PRIVATNO SKLADIŠTENJE MASLINOVA ULJA**

**SUKLADNO PROVEDBENOJ UREDBI KOMISIJE (EU) 2019/1882**

|  |  |  |
| --- | --- | --- |
| PODRAZDOBLJE NA KOJE SE ODNOSI PONUDA: | A) Od 21.11.2019 do 26.11.2019 | C) Od 22.1.2020 do 27.1.2020 |
| B) Od 12.12.2019 do 17.12.2019 | D) Od 20.2.2010 do 25.2.2020 |
| PODNOSITELJ: |  |
| OIB PODNOSITELJA: |  |
| ADRESA PODNOSITELJA: |  |
| TELEFON/MOBITEL PODNOSITELJA: |  |
| E-MAIL ADRESA PODNOSITELJA: |  |
| VRSTA PODNOSITELJA: | A) Organizacija proizvođača ili udruženje organizacije proizvođača | B) Uljara za proizvodnju maslinova ulja | C) Društvo za pakiranje maslinova ulja |
| KATEGORIJA MASLINOVOG ULJA ZA KOJU SE PODNOSI PONUDA: | A) Ekstra djevičansko maslinovo ulje | B) Djevičansko maslinovo ulje | C) Maslinovo ulje lampante |
| KOLIČINA ZA KOJU SE PODNOSI PONUDA (MINIMALNO 50 TONA): |  |
| DA LI JE MASLINOVO ULJE VEĆ USKLADIŠTENO: | A) Da | B) Ne | C) Dio (napisati koja količina): |
| NAZIVI I ADRESE SKLADIŠTA U KOJEM ĆE BITI ILI VEĆ JESU USKLADIŠTENI PROIZVODI: |  |
|  |
|  |
|  |
|  |
| **\* RAZDOBLJE SKLADIŠTENJA MASLINOVOG ULJA JE 180 DANA** |
| IZNOS PRILOŽENOG JAMSTVA (BANKOVNA GARANCIJA ILI UPLATA U DRŽAVNI PRORAČUN U IZNOSU **372,90 KUNE** PO TONI PONUĐENE KOLIČINE): |  |
| PREDLOŽENI IZNOS POTPORE **PO DANU** SKLADIŠTENJA **JEDNE TONE** (U EURIMA, NA DVIJE DECIMALE, BEZ PDV-A): |  |
| **\* PODNOŠENJEM PONUDE I POTPISOM PODNOSITELJ IZJAVLJUJE DA JE UPOZNAT I DA ĆE SE PRIDRŽAVATI PRAVA I OBAVEZA PROPISANIH PROVEDBENOM UREDBOM KOMISIJE (EU) 2019/1882, DELEGIRANOM UREDBOM KOMISIJE (EU) 2016/1238, PROVEDBENOM UREDBOM KOMISIJE (EU) 2016/1240 TE UREDBOM (EU) BR. 1308/2013 EUROPSKOG PARLAMENTA I VIJEĆA***Sa svim osobnim podacima prikupljenim na temelju odredbi ovih Uredbi postupat će se u skladu s Uredbom (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka) (SL L 119, 4. 5. 2016.)* |
| MJESTO I DATUM PODNOŠENJA PONUDE: |  |
| POTPIS I PEČAT PODNOSITELJA PONUDE: |  |
| **\* ISPUNJEN I POTOM SKENIRAN OBRAZAC PONUDE I GARANCIJE ILI UPLATE U DRŽAVNI PRORAČUN POTREBNO JE DO 12h ZADNJEG DANA PROPISANOG ROKA ZA IZABRANO PODRAZDOBLJE POSLATI NA E-MAIL:** **trgovinske.mjere@apprrr.hr****ORIGINAL PONUDE I GARANCIJE ILI UPLATE U DRŽAVNI PRORAČUN POSLATI POŠTOM NA ADRESU: Agencija za plaćanja u poljoprivredi, ribarstvu i ruralnom razvoju, Ulica grada Vukovara 269 D, 10 000 Zagreb, S NAZNAKOM: „PRIVATNO SKLADIŠTENJE-MASLINOVO ULJE“** |

**PRILOG III**

SVOJSTVA KVALITETE KATEGORIJA MASLINOVOG ULJA

|  |  |  |  |  |  |  |  |
| --- | --- | --- | --- | --- | --- | --- | --- |
| **Kategorija** | **Kiselost****(%) (\*)** | **Peroksidni broj****mEq O2/kg (\*)** | **K232 (\*)** | **K268 ili K270 (\*)** | **Delta-K (\*)** | **Organoleptičko ocjenjivanje** | **Etil esteri masnih kiselina****mg/kg (\*)** |
| **Medijan mana (Mm) (\*)** | **Medijan voćnosti (Mv) (\*)** |
| 1. Ekstra djevičansko maslinovo ulje | ≤ 0,8 | ≤ 20 | ≤ 2,50 | ≤ 0,22 | ≤ 0,01 | Mm = 0 | Mv > 0 | ≤ 35 |
| 2. Djevičansko maslinovo ulje | ≤ 2,0 | ≤ 20 | ≤ 2,60 | ≤ 0,25 | ≤ 0,01 | Mm ≤ 3,5 | Mv > 0 | — |
| 3. Maslinovo ulje lampante | > 2,0 | — | — | — | — | Mm > 3,5 [[1]](#footnote-1) | — | — |

1. Medijan mana može biti manji od ili jednak 3,5 ako je medijan voćnosti jednak 0 [↑](#footnote-ref-1)